Άλφρεντ Χίτσκοκ

Ο **Άλφρεντ Τζόζεφ Χίτσκοκ** (αγγλικά: *Alfred Joseph Hitchcock*, 13 Αυγούστου 1899 - 29 Απριλίου 1980) ήταν Άγγλος σκηνοθέτης και παραγωγός. Συχνά αναφέρεται και ως «Άρχοντας του Σασπένς», καθώς ήταν πρωτοπόρος σε διάφορες τεχνικές, σχετικά με τα θρίλερ περιπέτειας και τα ψυχολογικά θρίλερ. Κατόπιν επιτυχημένης καριέρας στον Βρετανικό Κινηματογράφο, σε βουβές και μη ταινίες, όπου είχε τη φήμη του καλύτερου σκηνοθέτη, το 1939, δοκίμασε να γυρίσει ταινίες στο Χόλυγουντ. Ακολούθως, το 1955, έγινε Αμερικανός πολίτης.
 
## Βιογραφία
Ο Άλφρεντ Χίτσκοκ γεννήθηκε στις 13 Αυγούστου 1899 στο Ιστ Εντ του Λονδίνου και πέθανε στις 29 Απριλίου 1980 στο Λος Άντζελες.
Φοίτησε αρχικά σε μία τεχνική σχολή, την *School of Engineering and Navigation* διδασκόμενος μηχανική, ηλεκτρολογία, ακουστική και ναυπηγική. Προκειμένου να καλύψει τις βιοτικές ανάγκες του εργάσθηκε σε μία τηλεγραφική εταιρεία, ενώ παρακολουθούσε και μαθήματα στη Σχολή Καλών Τεχνών στο Πανεπιστήμιο του Λονδίνου. Ο Χίτσκοκ έπιασε σε δουλειά σε κινηματογραφικό στούντιο του Λονδίνου το 1920. Επρόκειτο για παράρτημα στην Αγγλική πρωτεύουσα της αμερικανικής Famous Players-Lasky της Paramount Pictures  Η δουλειά του ήταν να σχεδιάζει τους τίτλους αρχής για όλες τις ταινίες του στούντιο. Μετά από δύο χρόνια του δόθηκε η ευκαιρία να καθήσει στην καρέκλα του σκηνοθέτη. Ο σκηνοθέτης της ταινίας *Always Tell Your Wife* αρρώστησε και ζητήθηκε από τον Χίτσκοκ να τον αντικαταστήσει για να ολοκληρωθεί η ταινία. Οι παραγωγοί εντυπωσιάστηκαν από το αποτέλεσμα και του αναθέσαν να γυρίσει την πρώτη του, ουσιαστικά, ταινία, που ήταν ο *Αριθμός 13*. Μετά από λίγο καιρό όμως το στούντιο έκλεισε. Ο Χίτσκοκ σττη συνέχεια προσλήφθηκε στην Gainsborough Pictures ως σεναριογράφος και σχεδιαστής τίτλων. Το 1925 κατάφερε να σκηνοθετήσει το *Pleasure Garden* κι αυτό σηματοδοτεί ουσιαστικά την αρχή της καριέρας του ως σκηνοθέτη.

Μετά από μια επιτυχημένη δεκαετία του '30, με ταινίες όπως τα *39 σκαλοπάτια*, *Ο άνθρωπος που ήξερε πολλά*, *Σαμποτάζ*, με το ξεκίνημα του Β΄ Παγκοσμίου πολέμου αποφάσισε να μετακομίσει μόνιμα στις ΗΠΑ. Όταν επισκέφθηκε το Χόλυγουντ το 1940, όλοι οι παραγωγοί των μεγάλων στούντιο του έκλεισαν την πόρτα γιατί πίστευαν ότι δε θα μπορούσε να κάνει καριέρα στο χώρο. Τελικά, ο μεγαλο-παραγωγός Ντέιβιντ Ο. Σέλζνικ του πρόσφερε ένα επταετές συμβόλαιο. Του ανέθεσε αρχικά μια ταινία για τον Τιτανικό, αλλά το σχέδιο τελικά απορρίφθηκε και του ανέθεσε τη *[[Ρεβέκκα (ταινία 1940)|Ρεβέκκα]]*. Η ταινία κέρδισε το Όσκαρ καλύτερης ταινίας του 1940, αλλά φυσικά το Όσκαρ πήγε στον παραγωγό και όχι στον Χίτσκοκ. Για τα επόμενα 20 χρόνια, μέχρι το *[[Ψυχώ]]*, γύριζε τη μια ταινία πίσω από την άλλη. Το 1955 συμφώνησε να προλογίζει μια τηλεοπτική σειρά με τίτλο *Ο Άλφρεντ Χίτσκοκ παρουσιάζει*, η οποία  διήρκεσε δέκα χρόνια.

Μετά την καλλιτεχνική και εμπορική επιτυχία του *Ψυχώ* άρχισε να σκηνοθετεί ταινίες όλο και πιο αραιά. Από το 1977 μέχρι και το θάνατό του, δούλευε πάνω στη δημιουργία ενός φιλμ με τίτλο *The Short Night*. Μετά το θάνατό του, ο σεναριογράφος Ντέιβιντ Φρίμαν εξέδωσε την τελική εκδοχή του σεναρίου.

Προτάθηκε πέντε φορές για Όσκαρ σκηνοθεσίας, το 1941 (*Ρεβέκκα*), το 1945 (*[[Στον ίσκιο του θανάτου]] / Ναυαγοί*) το 1946 (*[[Νύχτα Αγωνίας]]*), το 1955 (*[[Σιωπηλός Μάρτυς]]*) και το 1961 (*[[Ψυχώ]]*), αλλά δεν το κέρδισε ποτέ.

μικρογραφία
## Διάφορα Στοιχεία
Προτιμούσε πάντα τις ξανθές πρωταγωνίστριες. Οι πιο διάσημες ηθοποιοί που σκηνοθέτησε ήταν η Τζόαν Φοντέιν, η Ίνγκριντ Μπέργκμαν, η Μάρλεν Ντίτριχ, η Γκρέις Κέλι, η Κιμ Νόβακ, η Τζάνετ Λι, η Ντόρις Ντέι, η **[[Τζούλι Άντριους]],**  η Εύα Μαρί Σέιντ, η Βέρα Μάιλς και η Τίπι Χέντρεν. Στις περισσότερες ταινίες του πάντως έχουν συμμετάσχει και οι διασημότεροι άρρενες ηθοποιοί της εποχής: Τσαρλς Λότον, Λόρενς Ολίβιε, Τζέιμς Στιούαρτ, Κάρι Γκραντ, Κλοντ Ρέινς, Γκρέγκορι Πεκ, Χένρι Φόντα, Σον Κόνερι, Μοντγκόμερι Κλιφτ και Πολ Νιούμαν.

Όταν ο Χίτσκοκ δεν πρόλαβε να αγοράσει τα δικαιώματα του βιβλίου *Οι Διαβολογυναίκες*, που μετέφερε στον κινηματογράφο ο Ανρί-Ζωρζ Κλουζό το 1955, ζήτησε από τους συγγραφείς, τον Πιερ Μπουαλό και τον Τομά Ναρσεζεράκ, να του γράψουν ένα διήγημα αποκλειστικά για αυτόν. Το αποτέλεσμα ήταν το βιβλίο *From Among the Dead*, το οποίο γυρίστηκε με τον τίτλο *Vertigo* (*[[Δεσμώτης του Ιλίγγου]]*).

Ο Χίτσκοκ συχνά δήλωνε ότι η αγαπημένη του ταινία ήταν *[[Το Χέρι που Σκοτώνει]] (Shadow of a Doubt)* και ότι ο Λουίς Μπουνιουέλ ήταν ο καλύτερος σκηνοθέτης όλων των εποχών. Επίσης, ο ίδιος θεωρούσε ότι η πρώτη του ταινία αληθινά ήταν ο *Ένοικος*.

Ο διάσημος ζωγράφος Σαλβαδόρ Νταλί συμμετείχε στους σχεδιασμούς της σεκάνς του ονείρου που βλέπει ο Γκρέγκορι Πεκ στην ταινία *[[Νύχτα Αγωνίας]]*.

Η πρώτη έγχρωμη ταινία του ήταν *[[Ο Βρόχος]] (Rope)* το 1948, η οποία επίσης θεωρείται πειραματική και πρωτοποριακή επειδή είναι γυρισμένη εξ ολοκλήρου με μία κάμερα και χωρίς κανένα μοντάζ.

## Φιλμογραφία

Είναι χαρακτηριστικό σε όλες σχεδόν τις ταινίες του Χίτσκοκ, η εμφάνιση που κάνει ο ίδιος ο Χίτσκοκ σε ρόλους κομπάρσου. Ο όρος στα αγγλικά είναι cameo appearence (=σύντομο πέρασμα). Παρακάτω, παρουσιάζεται η φιλμογραφία του Χίτσκοκ, η cameo εμφάνισή του, όπου υπάρχει, και το χρονικό σημείο αυτής.

### Αγγλική περίοδος
::*[[Αριθμός 13]]* (Number 13, 1922)
::*[[Ο κήπος των ηδονών]]*(The Pleasure Garden) (1925)
::*[[Ο αετός του βουνού]]* (The Mountain Eagle) (1926)
::*[[Ο Ενοικιαστής (ταινία 1927)|Ο Ενοικιαστής]]* (The Lodger )(1927), σε γραφείο εφημερίδας (3') και στον όχλο σε μια σύλληψη (92')
::*[[Το Ρίνγκ]]* (The Ring) (1927) 
::*[[Κατήφορος (αγγλική ταινία, 1927)|Κατήφορος]]* (Downhill)(1927) 
::*[[Η Πριγκίπισσα της Σαμπάνιας]]* (Champagne) (1928)
::*[[Εύκολη αρετή]]* (Easy Virtue) (1928), διασχίζοντας ένα γήπεδο τένις (15')
::*[[Η γυναίκα του αγρότη]]* (The Farmer's Wife) (1928) 
::*[[Σκότωσα για την Τιμή μου]]* (Blackmail, 1929), στον υπόγειο (11')
::*[[Εξιλέωσις Δικαίου]]* (The Manxman) (1929) 
::*[[Elstree Calling]]* (1930) 
::*[[Η Ήρα και το παγόνι]]* (Juno and the Paycock) (1930)
::*[[Έγκλημα (ταινία 1930)|Έγκλημα]]* (Murder!) (1930), στον χώρο του εγκλήματος (60')
::*[[Το παιχνίδι της σάρκας]]* ( The Skin Game ) (1931)
::*Mary* (1931) 
::*[[Περιπέτειες Νεόπλουτων]]* (Rich and Strange) (1931) 
::*[[Νούμερο δεκαεπτά]]* (Number Seventeen) (1932) 
::*[[Βιεννέζικα βαλς]]* (Waltzes from Vienna) (1933)
::*[[Ο άνθρωπος που ήξερε πολλά]]* (The Man who Knew too Much, 1934)
::*[[Τα 39 Σκαλοπάτια (ταινία, 1935)|Τα 39 σκαλοπάτια]]* (The 39 Steps, 1935), έξω από ένα θέατρο (7')
::*[[Σαμποτάζ (ταινία)|Σαμποτάζ]]* (Sabotage, 1936)
::*[[Μυστικός πράκτωρ]]* (Secret Agent) (1936) 
::*[[Νέος και αθώος]]* (Young and Innocent, 1937), ως φωτογράφος στο δικαστήριο (15')
::*[[Η Κυρία Εξαφανίζεται]] / Η Εξαφάνιση της Κυρίας* (The Lady Vanishes, 1938), στην πλατφόρμα του σιδηροδρομικού σταθμού Victoria (90')
::*[[Η Ταβέρνα της Τζαμάικα]]* (Jamaica Inn, 1939) 

### Αμερικάνικη περίοδος
::*[[Ρεβέκκα (ταινία 1940)|Ρεβέκκα]]* (Rebecca, 1940), περνώντας δίπλα από έναν τηλεφωνικό θάλαμο (123')
::*[[Πριν από τη Θύελλα]] / Ξένος Ανταποκριτής* (Foreign Correspondent, 1940), δίπλα από ένα κουτί εφημερίδων (11')
::*[[Δε σε Θέλω πια]] / Ο κύριος και η κυρία Σμιθ* (Mr. and Mrs. Smith, 1941), περνώντας έξω από το κτίριο του κ. Σμιθ (41')
::*[[Υποψίες]]* (Suspicion, 1941), στο ταχυδρομικό κουτί του χωριού (45')
::*[[Σαμποτέρ]]* (Saboteur, 1942), δίπλα από ένα κουτί εφημερίδων (60')
::*[[Το Χέρι που Σκοτώνει]] / Στη Σκιά της Αμφιβολίας * (Shadow Of A Doubt, 1943), Στο τρένο προς Σάντα Ρόζα (17')
::*[[Περιπέτεια στη Μαδαγασκάρη]] (Aventure Malgache)* (1944) - μικρού μήκους 
::*[[Καλό ταξίδι]] (Bon Voyage)* (1944) - μικρού μήκους
::*[[Στον ίσκιο του θανάτου]]/Ναυαγοί* (Lifeboat, 1944), στην εφημερίδα ως διαφήμιση (25')
::*[[Νύχτα Αγωνίας]]* (Spellbound, 1945), στον ουρανοξύστη Empire State Building (36')
::*[[Υπόθεση Νοτόριους]]* (Notorious, 1946), στο πάρτι του Άλεξ Σεμπάστιαν (64')
::*[[Υπόθεση Παραντάιν]]* (The Paradine Case, 1947), στον σταθμό του τρένου (36')
::*[[Ο Βρόχος]] / Η Θηλιά* (Rope, 1948), διασχίζοντας το δρόμο (1') και η σιλουέτα από νέον-φως (52')
::*[[Στον Αστερισμό του Αιγόκερω]]* (Under Capricorn, 1949), στην παρέλαση Σίδνεϊ (3') και στα σκαλιά του κυβερνητικού κτιρίου (14')
::*[[Πονεμένο Ρομάντζο]] / Ο Δολοφόνος Έρχεται Κάθε Βράδυ* (Stage Fright, 1950) στο δρόμο (38')
::*[[Ο Άγνωστος του Εξπρές]]* (Strangers on a Train, 1951), όταν επιβιβάζεται στο τρένο (10')
::*[[Η Εξομολόγηση]]* (I Confess, 1953), στην κορυφή της σκάλας στο Κεμπέκ (1')
::*[[Τηλεφωνήσατε Ασφάλεια Αμέσου Δράσεως]]* (Dial M for Murder, 1954), σε μια αναμνηστική φωτογραφία (13')
::*[[Σιωπηλός Μάρτυς]]* (Rear Window, 1954), διορθώνοντας ένα ρολόι (25')
::*[[Το Κυνήγι του Κλέφτη]]* (To Catch a Thief, 1955), επιβάτης σε ένα λεωφορείο (10')
::*[[Ποιος σκότωσε το Χάρι;]]* (The Trouble with Harry, 1956), περνώντας έξω από μια έκθεση (21')
::*[[Ο Άνθρωπος που Γνώριζε Πολλά]]* (The Man Who Knew Too Much, 1956), στην αγορά του Μαρόκου (25')
::*[[13 Εγκλήματα Ζητούν Ένοχο]] / Ο Λάθος Άνθρωπος* (The Wrong Man, 1956)
::*[[Δεσμώτης του Ιλίγγου]]* (Vertigo, 1958), διασχίζοντας ένα ναυπηγείο (10')
::*[[Στη σκιά των τεσσάρων γιγάντων]]* (North by Northwest, 1959), χάνοντας το λεωφορείο (2')
::*[[Ψυχώ]]* (Psycho, 1960), περνώντας έξω από το γραφείο της Μάριον Κρέιν (7')
::*[[Τα Πουλιά (ταινία)|Τα Πουλιά]]* (The Birds, 1963), φεύγοντας από ένα κατάστημα ζώων (2')
::*[[Μάρνι]]* (Marnie, 1964), βγαίνοντας από ένα δωμάτιο ξενοδοχείου (5')
::*[[Το σχισμένο παραπέτασμα]]* (Torn Curtain, 1966), καθήμενος στο λόμπυ ενός ξενοδοχείου (8')
::*[[Τοπάζ]]* (Topaz, 1969), στο αεροδρόμιο Λα Γκουάρντια της Νέας Υόρκης (28')
::*[[Φρενίτις]]* (Frenzy, 1972), σε μια πολιτική διαδήλωση (3')
::*[[Οικογενειακή συνωμοσία]]* (Family Plot, 1976), εμφάνιση της σιλουέτας του έξω από ένα γραφείο (40')

## Παραπομπές


## Βιβλιογραφία
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. ύψιλον, Αθήνα, 1986
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985
*Στάθης Βαλούκος, Φιλμογραφικό λεξικό σκηνοθετών, εκδ.Αιγόκερως, Αθήνα, 1989, σελ.333-335

## Εξωτερικοί σύνδεσμοι

* 
* 
* Άλφρεντ Χίτσκοκ , σελίδα στον ιστότοπο Cine.gr .
*  Άλφρεντ Χίτσκοκ (Alfred Hitchcock (1899 - 1980). Filosofia.gr, 27 Νοεμβρίου 2006 (ανακτήθηκε 8 Μαΐου 2011)

*
Κατηγορία:Άγγλοι παραγωγοί ταινιών
Κατηγορία:Άγγλοι σκηνοθέτες βωβών ταινιών
Κατηγορία:Άγγλοι σκηνοθέτες κινηματογράφου
Κατηγορία:Βραβείο Έρβιν Θάλμπεργκ (παραλήπτες)